Document ID: 32005R0012

KOMISIJAS REGULA (EK) Nr. 12/2005
(2005. gada 6. janvāris),
ar ko groza Regulu (EK) Nr. 809/2003 un (EK) Nr. 810/2003 attiecībā uz pārejas pasākumu termiņa pagarināšanu biogāzes iekārtām un kompostēšanas iekārtām saskaņā ar Eiropas Parlamenta un Padomes Regulu (EK) Nr. 1774/2002
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2002. gada 3. oktobra Regulu (EK) Nr. 1774/2002, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem, kuri nav paredzēti cilvēku uzturam (1), un jo īpaši tās 32. panta 1. punktu,
tā kā:
(1)
Regula (EK) Nr. 1774/2002 nosaka veselības aizsardzības noteikumus attiecībā uz dzīvnieku izcelsmes blakusproduktiem, kuri nav paredzēti cilvēku uzturam. Sakarā ar šo noteikumu stingrajām prasībām tika ieviesti pārejas pasākumi.
(2)
Komisijas 2003. gada 12. maija Regula Nr. 809/2003 par pārejas pasākumiem saskaņā ar Eiropas Parlamenta un Padomes Regulu (EK) Nr. 1774/2002 attiecībā uz pārstrādes standartiem, kas paredzēti 3. kategorijas materiāliem un kūtsmēsliem, kurus izmanto kompostēšanas uzņēmumos (2), sniedz ražotājiem iespēju līdz 2004. gada 31. decembrim pielāgoties un attīstīt alternatīvus apstrādes standartus 3. kategorijas materiāliem un kūtsmēsliem, kurus izmanto kompostēšanas uzņēmumos.
(3)
Komisijas 2003. gada 12. maija Regula Nr. 810/2003 par pārejas pasākumiem saskaņā ar Eiropas Parlamenta un Padomes Regulu (EK) Nr. 1774/2002 attiecībā uz pārstrādes standartiem, kas paredzēti 3. kategorijas materiāliem un kūtsmēsliem, kurus izmanto biogāzes uzņēmumos (3), sniedz ražotājiem iespēju līdz 2004. gada 31. decembrim pielāgoties un attīstīt alternatīvus apstrādes standartus 3. kategorijas materiāliem un kūtsmēsliem, kurus izmanto kompostēšanas uzņēmumos.
(4)
Komisija pieprasīja Eiropas Pārtikas nekaitīguma iestādes (EPNI) atzinumu, lai varētu noteikt alternatīvus apstrādes standartus kompostēšanas un biogāzes uzņēmumos. EPNI atzinums gaidāms 2004. gada beigās. Lai novērstu tirdzniecības pārtraukšanu, dalībvalstis un uzņēmēji ir pieprasījuši pagarināt pārejas pasākumu, kas noteikti ar Regulu Nr. 809/2003 un (EK) Nr. 810/2003, derīguma termiņu līdz EPNI atzinuma saņemšanai.
(5)
Tādēļ ar Regulu (EK) Nr. 809/2003 un (EK) 810/2003 noteikto pārejas pasākumu termiņš ir jāpagarina, lai dalībvalstis varētu atļaut uzņēmējiem turpināt piemērot dalībvalstu likumdošanas normas attiecībā uz 3. kategorijas materiālu un kūtsmēslu, kurus izmanto kompostēšanas uzņēmumos, apstrādes standartiem.
(6)
Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 809/2003 groza šādi: 1. panta 1. punktā, 3. panta 2. punktā un 4. pantā datumu “2004. gada 31. decembris” aizstāj ar datumu “2005. gada 31. decembris”.
2. pants
Regulu (EK) Nr. 810/2003 groza šādi: 1. panta 1. punktā, 3. panta 2. punktā un 4. pantā datumu “2004. gada 31. decembris” aizstāj ar datumu “2005. gada 31. decembris”.
3. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 6. janvārī

Labels: 1
17
14
20
0
6